OpenLLM-France/wikimedia huggingface dataset:
# Lombard Odier & Cie

Fundat a Ginebra el 1796, Lombard Odier & Cie és un banc famós per ser la banca privada més antiga de Ginebra i una de les més grans de Suïssa i d'Europa. Liderat per vuit socis gerents, té una xarxa de més de 20 oficines arreu del món i ofereix als seus clients privats i institucionals una àmplia gamma de consells relacionats amb la gestió de patrimonis, productes i serveis financers especialitzats. Un negoci familiar independent durant set generacions, l'empresa és dirigida per vuit socis amb responsabilitat personal il·limitada.

## Clients privats

El banc ofereix als seus clients serveis de consultoria privada i l'experiència de gestió de patrimoni - la integració financera, fiscal i legal disciplines afins.

## Clients institucionals

La divisió de gestió d'actius proporciona productes d'inversió i assessorament en totes les principals classes d'actius a un grup divers d'institucions d'arreu del món. Les estratègies tradicionals i alternatives es gestionen tant en forma activa com passiva.

## Lombard Odier Investment Managers

Aquest grup es dedica a la gestió dels béns col·lectius, la creació i la gestió dels fons i la distribució dels fons externs.

## Filantropia

Lombard Odier també està involucrada en moltes activitats filantròpiques a través de la Fondation Lombard Odier, una base d'associats i ex accionistes del banc, que dona suport a àrees com el desenvolupament sostenible i l'esperit empresarial.

## Dates clau

* 1796: Fundació de Hy Hentsch & Cie per Henri Hentsch
* 1798: Henri Hentsch i Jean Gedeó Lombard establir el banc Henri Hentsch & Lombard
* 1800: Financers de la indústria minera
* 1857: Cofundadors de la Borsa de Valors de Ginebra (20 anys abans de l'obertura de la Borsa de Zurich)
* 1872: Creació de la primera companyia d'assegurances de vida de Ginebra de James Odier Darier i Jules-Rei
* 1880: Participants en el finançament de la xarxa ferroviària suïssa
* 1907: Co-fundadors del Banc Nacional de Suïssa
* 1910: Creació d'un fons de pensions per als empleats de la Signatura
* 1950: Pioner en la creació i distribució dels fons d'inversió a Europa
* 1951: Primer banc privat per a grups fora de Suïssa (Montreal oficina oberta)
* 1957: Instal·lació del primer sistema de TI de l'empresa
* 1979: Primer banc europeu de posseir un seient a la Borsa de Nova York
* 1993: Participants en la creació de la Borsa Electrònica suís
* 1995: Llançament per primera vegada d'un fons sectorial, en col·laboració amb experts científics
* 2002: Esdevé Lombard Odier Darier Hentsch & Cie
* 2009: Bárcenas l'utilitza per a depositar els seus diners.

## Referències

* ↑ «"La crise dans la zone euro a joué un peu en notre faveur" - La Libre.be».
* 1 2 Lombard-odier-el-banco-suizo-de-barcenas Arxivat 2013-03-28 a Wayback Machine. (castellà)
* ↑ Lombard Odier desmenteix que Mas i Pujol hagin tingut comptes en aquest banc
# Eduard Gelabert i Fiet

Eduard Gelabert i Fiet (Cornellà de Llobregat, 1886 – 1973) fou un historiador local aficionat i funcionari català, secretari del jutjat de l'Ajuntament de Cornellà de Llobregat entre els anys 1911 i 1934.
Eduard Gelabert es va casar amb Maria Anfruns Torres amb qui va tenir tres fills, Romà (1914-1929), Pere (1921-1934) i Filomena (s. d.). Provenia de la família de la vila de Gràcia, establerta a Cornellà a l'any 1880. El seu pare Ramon Gelabert i Buscà, també fou el secretari municipal i, després de la seva mort, l'Eduard —que encara no tenia divuit anys— va començar a exercir el càrrec a l'Ajuntament amb caràcter interí. Va regir la Secretaria del Jutjat de l'Ajuntament de Cornellà fins a l'any 1934.
El 1939 Gelabert es va afiliar a la Falange Espanyola de les JONS i, la dècada següent, l'any 1948, va promoure la societat Amics de l'Art Vell i de les Tradicions, l'objectiu del qual era la difusió dels costums populars cornellanencs i va convocar diferents premis d'investigació històrica. L'any 1973 es va publicar de manera pòstuma la seva la monografia Cornellà de Llobregat: Història, Arquitectura i Folklore, pocs mesos després de la seva mort.

## Bibliografia

* Gelabert i Fiet, Eduard. «A Eduard Gelabert i Fiet (1886-1973)». A: Cornellà de Llobregat: Història, Arqueologia i Folklore, 1973, p. 15-16.
* Tardà i Coma, Joan. «Junyent i Julià, Pere». A: Cornellanencs. Cornellà de Llobregat: Ajuntament de Cornellà de Llobregat, 1996. ISBN 84-921-736-0-2.
# Mussi Emilià

Mussi Emilià (en llatí Mussius Aemilianus) va ser un usurpador del tron imperial romà que va regnar potser sota el nom d'Alexandre o Emilià Alexandrí, encara que hi ha confusió entre els dos personatges si és que eren dos.
Es creu que era italià de rang eqüestre i va servir com a praefectus vehiculorum trium provinciarum Galliarum suposadament sota Filip l'Àrab entre els anys 245 i 246, procurator portus utriusque Ostiae (247), procurator Alexandreae Pelusi Paraetoni i/o subprefecte d'Egipte (els anys 249-259) i prefecte (del 259 al 261) en temps de Valerià I.
Va donar suport a la rebel·lió de Macrià contra Gal·liè (260-261) i derrotat Macrià, es va proclamar emperador (261) doncs una vegada involucrat en la revolta anterior ja no tenia cap més opció. Gal·liè va enviar tropes dirigides pel general Aureli Teodot que el 30 de març del 262 ja havien derrotat a Emilià. El van empresonar i executar. Un dels seus oficials que volia resistir, Memor, també va ser executat.
Es pot confondre amb Emilià Alexandrí, i és probable que siguin el mateix personatge.

## Referències

* ↑ Clifford, Ando. Imperial Rome AD 193-284: the critical century. Edinburgh: Edinburgh Univ. Press, 2012, p. 169-171. ISBN 9780748620500.
# Frontera entre Tanzània i Zàmbia

La frontera entre Tanzània i Zàmbia és la línia fronterera de 338 kilòmetres, en sentit Oest-Est, que separa Tanzània de Zàmbia a l'Àfrica oriental.

## Traçat

La frontera comença a un trifini entre la República Democràtica del Congo i Tanzània i la de la RDC i Zàmbia a les aigües meridionals del llac Tanganyika, després prenen la direcció nord-sud-est cap a un nou trifini entre Malawi-Zàmbia i la entre Malawi i Tanzània.

## Història

Aquesta frontera es va establir entre la colònia alemanya de Rhodèsia del Nord i la colònia alemanya de l'Àfrica Oriental Alemanya a finals de segle xix després del repartiment d'Àfrica entre les potències europees.

## Punts de passatge

El principal punt de pas es troba a l'extrem sud de la frontera entre Nakonde a Zàmbia i Tunduma a Tanzània. En aquest punt, el Ferrocarril entre Tanzània i Zàmbia conegut com a TAZARA i la carretera principal entre els dos països (coneguda com a Great North Road creuen la frontera, un altre carretera situada a l'extrem nord prop del llac Tanganyika permet el pas. Tanzània i el seu port d'aigües profundes Dar es Salaam són una de les rutes possibles per a les exportacions i importacions procedents de Zàmbia, un país enclavat a l'interior. Una altra possibilitat és el pas per Zimbàbue i després Sud-àfrica.

## Referències

* ↑ Fred M. Shelley Nation Shapes: The Story Behind the World's Borders, p. 386
* ↑ Africa: Tanzania, Zambia - Same People Separated By Colonial Boundaries, allafrica, 28 de novembre de 2016
# Serra de Montull

La Serra de Montull és una serra situada al municipi de Soses a la comarca del Segrià, amb una elevació màxima de 213,7 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Calamonastes stierlingi

Calamonastes stierlingi (Camaròptera de Stierling) és una espècie d'ocell de la família dels cisticòlids (Cisticolidae) que habita el sud-est d'Angola, nord-est de Namíbia, est de Tanzània, Moçambic, est de Zàmbia, Botswana i nord-est de Sud-àfrica.

## Referències

* ↑ «Calamonastes stierlingi». Cercaterm. TERMCAT, Centre de Terminologia. Rev. 28/01/2023(català)
# Eider Unanue Elorza

Eider Unanue Elorza (Zumaia, Guipúscoa, 19 de novembre de 1996) és una ciclista basca que combina la carretera amb el ciclisme en pista.

## Palmarès en pista

* 2014
** Campiona d'Espanya en Persecució per equips (amb Irene Usabiaga, Ane Iriarte i Ana Usabiaga)

## Referències

* ↑ «Eider Unanue Espainiako txapeldun». baleike.eus, 23-08-2014 [Consulta: 16 octubre 2017].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Gelbentzu

Gelbentzu és una localitat i un consell de Navarra pertanyent al municipi de Odieta. Està situat en la Merindad de Pamplona, a la Comarca de Ultzamaldea. La seva població el 2014 va ser de 33 habitants (INE).

## Vegeu també

* Odieta
* Comarca de Ultzamaldea
* Merindad de Pamplona
# Murvyn Vye

Murvyn Vye (Quincy, Massachusetts, 15 de juliol de 1913 - Pompano Beach, Florida, 17 d'agost de 1976) va ser un actor estatunidenc.

## Filmografia

Filmografia:
* 1947: Golden Earrings, de Mitchell Leisen
* 1949: A Connecticut Yankee in King Arthur's Court de Tay Garnett
* 1952: Camí de Bali (Road to Bali), de Hal Walker
* 1953: Pickup on South Street, de Samuel Fuller
* 1953: Destination Gobi, de Robert Wise
* 1954: Black Horse Canyon de Jesse Hibbs
* 1954: Riu sense retorn (River of No Return), d'Otto Preminger
* 1955: Fugida a Birmània (Escape to Burma), d'Allan Dwan
* 1955: La perla del Pacífic del Sud (Pearl of the South Pacific), d'Allan Dwan
* 1956: The Best Things in Life Are Free, de Michael Curtiz
* 1957: L'illa del vodú (Voodoo Island), de Reginald El Borg
* 1957: Short Cut to Hell, de James Cagney
* 1957: This Could Be the Night, de Robert Wise
* 1960: The Boy and the Pirates, de Bert I. Gordon

## Referències

* ↑ «Biografia de Murvyn Vye». The New York Times.
* ↑ «Filmografia de Murvyn Vye». The New York Times.
# Frieda Liappa

Frieda Liappa (en grec Φρίντα Λιάππα, Messini, 10 de febrer de 1948 - Atenes 28 de novembre de 1994) va s unera directora, guionista, actriu, productora i poeta grega.

## Biografia

Frieda Liappa va estudiar literatura a la Universitat d'Atenes abans d'anar a estudiar a la London Film School. El 1974, es va incorporar al consell editorial de la gran revista de cinema grec Synchronos kinimatografos (Σύγχρονο κινηματογράφος). Va dirigir mitja dotzena de pel·lícules. És autora de diversos reculls de poesia i prosa.

## Filmografia

* 1972 Meta 40 meres (curtmetratge)
* 1977 Mia zoi se thymamai na fevgeis (curtmetratge)
* 1980 Apetaxamin (curtmrtryage)
* 1981 Oi dromoi tis agapis einai nyhterinoi
* 1983 I elliniki tiletainia (telefilm)
* 1986 Itan enas isychos thanatos
* 1991 Ta hronia tis megalis zestis

## Referències

* ↑ Frieda Liappa a la Fundació Onassis
* ↑ Frieda Lappa al BFI

## Bibliografia

* (francès) Démopoulos, Michel. Le Cinéma grec (en francès). París: Centre Georges Pompidou, 1995, p. 263 (cinéma/pluriel). ISBN 2-85850-813-5.

## Enllaços externs

* (grec), (anglès) Biographie au Centre du cinéma grec
# Santa Luċija

Santa Luċija és un municipi de Malta, amb una població de 2.997 al març de 2014. i una superfície de 0,7 km².
És un municipi desenvolupat durant el segle xx a partir d'una capella dedicada a Santa Llúcia que ja existia el segle xvi. L'església parroquial està dedicada al papa Sant Pius X. En aquesta població trobem el Jardí de la Serenitat Xinès (un jardí públic construït per la Xina).

## Referències

* ↑ «Estimated Population by Locality 31st March, 2014». Government of Malta, 16-05-2014. Arxivat de l'original el 21 June 2015.
# Campionat de Zúric 1987

L'edició del 1987 fou la 72a del Campionat de Zuric. La cursa es disputà el 3 de maig de 1987, pels voltants de Zúric i amb un recorregut de 237,5 quilòmetres. El vencedor final fou l'alemany Rolf Gölz, que s'imposà per davant de Raúl Alcalá i Camillo Passera.

## Classificació final

| | Ciclista | Equip | Temps |
| 1 | Rolf Gölz | Superconfex-Yoko | 7h 04' 40" |
| 2 | Raúl Alcalá | 7-Eleven | + 1'00" |
| 3 | Camillo Passera | Ecoflam-BFB Bruciatori | m. t. |
| 4 | Jean-Philippe Vandenbrande | Hitachi-Marc | m. t. |
| 5 | Edwig Van Hooydonck | Superconfex-Yoko | m. t. |
| 6 | Jiří Škoda | Ecoflam-BFB Bruciatori | m. t. |
| 7 | Dag-Otto Lauritzen | 7-Eleven | m. t. |
| 8 | Othmar Häfliger | Toshiba-La Vie Claire | m. t. |
| 9 | Jan Siemons | PDM-Ultima-Concorde | m. t. |
| 10 | Steve Bauer | Toshiba-La Vie Claire | + 3'48" |

## Referències

* Resultats a les-sports.info
# Lok Janshakti Party

Lok Janshakti Party fou un partit polític de l'Índia a l'estat de Bihar dirigit per Ram Vilas Paswan. Fou fundat el 2000 com escissió del Janata Dal. Gran part dels seus seguidors són dalits. La seva bandera és horitzontal tricolor: blau, vermell i verd; al centre el símbol del partit, una casa, en blanc, delineada a la franja vermella, o bé dins d'un disc blanc que ocupa la meitat de l'alt de la bandera, delineada en blau. En 2021 el partit es va escindir en dos, el Lok Janshakti Party (Ram Vilas) i el Rashtriya Lok Janshakti Party.

## Referències

* ↑ «Lok Jan Shakti Party (LJP) – Party History, Symbol, Founders, Election Results and News», 23-05-2019.
* ↑ «EC assigns new party names, symbols to warring LJP factions» (en anglès), 06-10-2021.
* ↑ Team, DNA Video. «EC allots 'Rashtriya Lok Janshakti Party' to Pashupati Paras | Latest News & Updates at DNAIndia.com» (en anglès).

## Enllaços externs

* Pàgina de Facebook
# El Toro (Menorca)

El Toro és la muntanya més alta de Menorca amb 358 m d'altitud. Del Toro neix el rierol d'aigua potable l'Enzell. Es troba al terme municipal des Mercadal, al centre de l'illa.

## Etimologia

El nom Toro és una evolució, en part a causa de les diferents llengües i cultures que han passat per l'illa, del mot català (menorquí) turó, ja que la gent de l'illa s'hi referia com a el Turó, simplement.

## Monuments

Al cim de la muntanya hi ha el Santuari de la Verge del Toro, patrona de Menorca, construït el 1670 sobre una església gòtica. El santuari es va construir sobre les ruïnes d'un antic convent.

## Mites i llegendes

Una llegenda explica que va ser un bou (en castellà, toro) qui va trobar la verge.

## Referències

* ↑ Amigó i Anglès, Ramon. Introducció a la recerca en toponímia i antroponímia. 1. ed. Barcelona: Publicacions de l'Abadia de Montserrat, 1999, p. 106. ISBN 84-8415-075-5. Arxivat 2024-06-05 a Wayback Machine.

## Enllaços externs

* Vista panoràmica de 360° des del Toro Arxivat 2008-08-28 a Wayback Machine..
# Félix María Calleja

Félix María Calleja (Medina del Campo 1753 - València 1828). Polític i militar castellà. Seixantè virrei de la Nova Espanya entre els anys 1813 i 1816.
Es caracteritzà pels seus mètodes expeditius que aconseguiren, pràcticament, la desarticulació dels moviment insurgent que havia donat inici a la Guerra d'Independència de Mèxic en 1810, i en 4 de març de 1813 fou nomenat virrei de Nueva España. Fou nomenat primer comte de Calderón.
En 1820, quan enllestia a Cadis una expedició per reforçar les tropes de Pablo Morillo que lluitava contra els insurgents a les guerres d'independència hispanoamericanes, Rafael del Riego es va amotinar amb les tropes, el va fer presoner, i l'aixecament duria al Trienni Liberal.

## Referències

* ↑ Ballesteros G., Víctor M. Síntesis de la Guerra de Independencia en el estado de Hidalgo (en castellà). UAEH, 2005, p. 78. ISBN 9707690437.
* ↑ Lozano Fuentes, José Manuel; López Reyes, Amalia. Historia General de México (en castellà). Grupo Editorial Patria, 2000, p. 168. ISBN 6077440779.
* ↑ Quintero Quintero, Demetrio. El pasado de Colombia: lecciones de historia patria (en castellà). CI Paniberica Ltda, 2008, p. 140. ISBN 9589845533.
# Nathan Mendelsohn

Nathan Mendelsohn (Brooklyn, 14 d'abril de 1917 - Toronto, 4 de juliol de 2006) va ser un matemàtic estatunidenc que va treballar al Canadà.
Malgrat haver nascut a Nova York, va créixer a Toronto a on s'havia traslladat la seva família sis mesos després del seu naixement. Va estudiar matemàtiques a la universitat de Toronto i va guanyar la Competició Putnam el 1938, formant equip amb Irving Kaplansky i Albert Coleman. Es va doctorar en aquesta universitat el 1942. Durant la Segona Guerra Mundial va treballar pel servei d'intel·ligència canadenc, primer, simulant bombardejos i, després, desxifrant missatges codificats. Acabada la guerra, va ser dos anys professor de la Queen's University de Kingston (Ontario), abans de passar a la universitat de Manitoba a Winnipeg, en la qual es va jubilar el 1981, passant a ser professor distingit, fins que va tornar a Toronto, on va morir el 2006.
També va ser un notable mag que acostumava a utilitzar trucs de cartes a les seves classes i que va obtenir algun premi rellevant en el món de la màgia.
Mendelsohn va publicar uns 140 articles científics. Els seus treballs més importants i que van tenir més influència van ser en combinatòria matemàtica.

## Referències

* ↑ Lindner, 1982, p. vii.
* 1 2 Mendelsohn, 2006, p. 37.
* ↑ Gunderson, 2022, p. 5.
* ↑ Lindner, 1982, p. vii-viii.

## Bibliografia

* Lindner, C.C.. «Nathan Saul Mendelsohn». A: Eric Mendelsohn (ed.). Algebraic and Geometric Combinatorics (en anglès). North Holland, 1982, p. vii-ix. ISBN 0-444-86365-6.
* Mendelsohn, Eric «Nathan Mendelsohn: A Presonal Tribute» (en anglès). CMS Notes, Vol. 38, Num. 5, 2006, pàg. 37-38. ISSN: 1193-9273.

## Enllaços externs

* O'Connor, John J.; Robertson, Edmund F. «Nathan Mendelsohn» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Gunderson, David S. «Some history of Mathematics retirees at University of Manitoba». Manitoba University, 2022. [Consulta: 9 novembre 2022]. (anglès)
* «Memorable Manitobans: Nathan Saul Mendelsohn (1917-2006)». Manitoba Historical Society, 2008. [Consulta: 9 novembre 2022]. (anglès)
# Frolovka

«Frolovka» té aquests significats:
* Frolovka (Primórie), localitat del krai de Primórie, a Rússia
* Frolovka (Tambov), localitat de l'óblast de Tambov, a Rússia
# Sereno Watson

Sereno Watson (1 de desembre de 1826 a East Windsor Hill, Connecticut – 9 de març de 1892 a Cambridge, Massachusetts) va ser un botànic estatunidenc. Es va graduar a Yale en biologia l'any 1847. Es va unir a l'Expedició botànica de Clarence King. El 1873 va ser escollit per Asa Gray com ajudant en el Gray Herbarium de la Universitat Harvard i més tard en va ser el seu curator. Watson va ser escollit Fellow de l'American Academy of Arts and Sciences el 1874, i un membre de la National Academy of Sciences el 1889.

## Obres

* Botany, in Report of the geological exploration of the 40th parallel made ... by Clarence King, 1871
* Watson, Sereno «Revision of the North American Liliaceae: Descriptions of Some New Species of North American Plants». Proceedings of the American Academy of Arts and Sciences, XIV, 1879, pàg. 213–312. DOI: 10.2307/25138538. JSTOR: 25138538 [Consulta: 6 gener 2014].
* Publications by and about S. Watson on WorldCat Arxivat 2012-12-09 at Archive.is

## Referències

* ↑ Dupree, A. Hunter. Asa Gray, American Botanist, Friend of Darwin. Baltimore, MD: Johns Hopkins University Press, 1988, p. 352, 388-393, 391-396. ISBN 978-0-801-83741-8.
* ↑ «Book of Members, 1780–2010: Chapter B». American Academy of Arts and Sciences. [Consulta: 11 setembre 2016].
* ↑ «Sereno Watson». [Consulta: 11 setembre 2016].
* ↑ Es poden consultar els tàxons descrits per aquest autor a International Plant Names Index (anglès)

## Enllaços externs

* Biographical sketch at the Gray Herbarium site
* National Academy of Sciences biographical memoir
* Obituary, page 441
* Portrait (plate VI) and obituary by John Merle Coulter (137–141)
# Cal Martí (Oristà)

Cal Martí és una obra d'Oristà (Lluçanès) inclosa a l'Inventari del Patrimoni Arquitectònic de Catalunya.

## Descripció

Conjunt format per un mas i una petita pallissa al seu davant.
La masia és un edifici de planta rectangular que estava construït amb murs de pedres irregualrs i morter, actualment s'ha recobert les parets exteriors amb ciment en una recent restauració. La casa consta de planta baixa i dos pisos.
Algunes de les finestres i la porta conserven la llinda. A la llinda de la porta es pot llegir la data de 1771 amb l'anagrama de crist al mig.
Pallissa
Edifici de petites dimensions, construït amb pedres irregulars i morter. Format per dues plantes, la superior amb un accés per una porta de mig punt. Fa poc temps, una reforma va elevar el sostre tot i conservar l'accés original.

## Història

A la llinda de la porta d'entrada de la casa hi ha la data 1771.

## Referències

* 1 2 3 4 5 6 «Cal Martí». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 setembre 2017].
# Gabriel Mateu Cerdà "Rei"

Gabriel Mateu Cerdà "Rei". (Montuïri, 1769 - Montuïri, 1848) va ser un glosador mallorquí.
Nascut al poble de Montuïri, al Pla de Mallorca, era fill de Joan Mateu i de Joana Anna Cerdà. No se sap si va anar mai a escola. Sembla que va fer de fuster. És el glosador montuïrenc més antic de nom conegut. A finals del segle xix i al llarg del segle XX les persones majors s'hi han referit com "es glosador de Can Rei". Es va casar amb Sebastiana Miralles el 1795. L'erudit Joaquim Maria Bover de Rosselló, entre molts d'altres noms de glosadors, esmenta un Gabriel Mateu, que vivia el 1790, i un fill seu, Joan, que també va ser glosador. És l'autor d'un glosat a la mort d'un moixet a Can Vermell i d'altres gloses de picat. Morí a Montuïri el 1848, als 78 anys.
| « | Es gatet va fer: uè! com s'havia de morir, i sa senyora va dir: "Sa barquera anirà a mè". | » |
| — Gabriel "Rei" |||

## Referències

* ↑ Miralles Montserrat, Joan. Onomàstica i literatura. Barcelona: Publicacions de l'Abadia de Montserrat, 1996. ISBN 84-7826-713-1 [Consulta: 10 maig 2018].
# Nathan Petrelli

Nathan Petrelli és un personatge de ficció de la sèrie televisiva Herois interpretat per Adrian Pasdar. Aquest heroi té l'habilitat de volar.

## Història

Nathan Petrelli és advocat i ara és candidat al congrés dels Estats Units. La seva campanya és molt agitada a causa dels problemes amb el seu germà Peter Petrelli i la seva inconscient mare. Manté connexions amb la màfia i amb un home anomenat Linderman. Té dos fills i una dona que, a conseqüència d'un accident de cotxe, fa servir una cadira de rodes. Nathan és el pare biològic de Claire Bennet.

## Habilitats

Nathan, el germà més gran de la família Petrelli, amb el seu caràcter dur i independent, no vol parlar amb el seu germà de poders, especialment, sobre la seva habilitat de volar. Nathan no accepta la seva habilitat i es mostra incrèdul davant d'altres habilitats i futurs successos com la gran explosió de la qual parla el seu germà. Creu que tot això donarà mala imatge en la seva campanya electoral.